CELEX: C2006/060/11
Language: et
Date: 2006-03-11 00:00:00
Title: Euroopa Kohtu (kolmas koda)  12. jaanuari 2006.  aasta otsus kohtuasjas C-246/04 (Verwaltungsgerichtshof'i eelotsusetaotlus): Turn-und Sportunion Waldburg  versus  Finanzlandesdirektion für Oberösterreich (Kuues käibemaksudirektiiv — Artikli 13 B osa punkt b ja C osa punkt a — Kinnisvara üürile- ja rendileandmise tehingute maksuvabastus — Maksumaksjate valikuõigus — Mittetulunduslikud spordiühingud — Tingimused)

11.3.2006   
            
            
               ET
            
            
               Euroopa Liidu Teataja
            
            
               C 60/6
            
         
      EUROOPA KOHTU
   
   (kolmas koda)
   12. jaanuari 2006. aasta otsus
   kohtuasjas C-246/04 (Verwaltungsgerichtshof'i eelotsusetaotlus): Turn-und Sportunion Waldburg versus Finanzlandesdirektion für Oberösterreich (1)
   
   (Kuues käibemaksudirektiiv - Artikli 13 B osa punkt b ja C osa punkt a - Kinnisvara üürile- ja rendileandmise tehingute maksuvabastus - Maksumaksjate valikuõigus - Mittetulunduslikud spordiühingud - Tingimused)
   (2006/C 60/11)
   Kohtumenetluse keel: saksa
   Kohtuasjas C-246/04, mille esemeks on EÜ artikli 234 alusel Verwaltungsgerichtshof'i (Austria) 26. mai 2004. aasta otsusega esitatud eelotsusetaotlus, mis saabus Euroopa Kohtusse 10. juunil 2004, menetluses Turn- und Sportunion Waldburg v. Finanzlandesdirektion für Oberösterreich, tegi Euroopa Kohus (kolmas koda), koosseisus: koja esimees A. Rosas, kohtunikud J.-P. Puissochet, S. von Bahr, U. Lõhmus (ettekandja) ja A. Ó Caoimh; kohtujurist: M. Poiares Maduro, kohtusekretär: R. Grass, 12. jaanuaril 2006 otsuse, mille resolutiivosa on järgmine:
   
               1.
            
            
               Kui liikmesriigid annavad oma maksumaksjatele nõukogu 17. mai 1977. aasta kuuenda direktiivi 77/388/EMÜ artiklis 13 C osas ettenähtud maksustamise valikuõiguse, võivad nad tulenevalt tehingute olemusest või maksumaksjate kategooriast kehtestada erandeid tingimusel, et nad järgivad kuuenda direktiivi eesmärke ja üldpõhimõtteid, eelkõige maksustamise neutraalsuse põhimõtet ja maksuvabastuste korrektse, arusaadava ja ühetaolise kohaldamise nõuet.
            
         
               2.
            
            
               Siseriikliku kohtu ülesanne on kindlaks teha, kas siseriiklik õigusnorm, mis, nähes ette üldise maksuvabastuse mittetulunduslike spordiühingute tehingutele, piirab nende ühingute valikuõigust kinnisvara rendile- ja üürileandmise tehingute maksustamisel, ületab liikmesriikidele antud kaalutlusõigust, arvestades maksustamise neutraalsuse põhimõtet ja ettenähtud maksuvabastuste korrektse, arusaadava ja ühetaolise kohaldamise nõuet.
            
         
      (1)  ELT C 228, 11.9.2004.